b'\n_START_ARTICLE_\nNumerologija\n_START_PARAGRAPH_\nPojam numerologija odnosi se na bilo koji od mnogih sustava, tradicija i vjerovanja u misti\xc4\x8dku ili ezoteri\xc4\x8dku vezu izme\xc4\x91u brojeva i materijalnih stvari ili \xc5\xbeivu\xc4\x87ih bi\xc4\x87a. Rije\xc4\x8d numerologija je slo\xc5\xbeenica od latinske rije\xc4\x8di numerus \xc5\xa1to zna\xc4\x8di broj i gr\xc4\x8dke rije\xc4\x8di logos, \xc5\xa1to zna\xc4\x8di govor, rije\xc4\x8d, pojam, misao te bi pojam numerologija mogli definirati kao znanost o brojevima._NEWLINE_Numerologija i numerolo\xc5\xa1ke divinacije bile su popularne me\xc4\x91u ranim matemati\xc4\x8darima poput Pitagore, ali se vi\xc5\xa1e ne smatraju dijelom matematike, ve\xc4\x87 ih ve\xc4\x87ina znanstvenika smatra pseudomatematikom. Sli\xc4\x8dna ih povijest ve\xc5\xbee s razvojem i razdvajanjem astronomije od astrologije, i kemije od alkemije._NEWLINE_Numerologija je danas naj\xc4\x8de\xc5\xa1\xc4\x87e vezana uz okultne znanosti, zajedno sa astrologijom i sli\xc4\x8dnim metodama divinacije. Termin se tako\xc4\x91er koristi za osobe koje, prema nekima, pridaju preveliku va\xc5\xbenost broj\xc4\x8danim matricama, \xc4\x8dak i ako ne prakticiraju tradicionalnu numerologiju. Underwood Dudley primjerice, koristi taj termin u diskusiji o praktikantima Elliott valnog principa analize burze.\n_START_SECTION_\nPovijest\n_START_PARAGRAPH_\nPovjesni\xc4\x8dari vjeruju da je moderna numerologija integracija u\xc4\x8denja starog Babilona, Pitagore i njegovih sljedbenika (Gr\xc4\x8dka 6. st. pr. n. e.), astrolo\xc5\xa1kih principa helenisti\xc4\x8dke Aleksandrije, ranokr\xc5\xa1\xc4\x87anskog misticizma, okultizma ranih Gnostika i hebrejskog sistema Kabale. Zapisi indijskih Veda, kineski "Krug Mrtvih", i egipatska "Knjiga Vladara Tajne Ku\xc4\x87e" (Ritual Mrtvih); jaki su dokazi za tisu\xc4\x87ljetno postojanje numerologije._NEWLINE_Pitagora i drugi filozofi njegova vremena, vjerovali su da su matemati\xc4\x8dki principi "prakti\xc4\x8dniji" (lak\xc5\xa1i za reguliranje i klasificiranje) od fizi\xc4\x8dkih, i zbog toga stvarniji. Ta ideja u skladu je sa filozofskim pragmatizmom, i izborom stalnih koncepata namjesto promjenjive fizikalnosti._NEWLINE_St. Augustine Hippo (354 - 430) pisao je "Brojevi su univerzalan jezik koje bo\xc5\xbeanstvo nudi \xc4\x8dovje\xc4\x8danstvu kao dokaz istine". Kao i Pitagora, vjerovao je da iza svega stoje broj\xc4\x8dane veze, te da se tajne tih veza mogu otkriti mentalnom potragom ili bo\xc5\xbeanskim provi\xc4\x91enjem._NEWLINE_Nakon prvog zasjedanja Nicae 325. g., Rimsko Carstvo klasificiralo je odstupanje od vjerovanja dr\xc5\xbeavne Crkve kao civilni prekr\xc5\xa1aj. Numerologija se nije omilila kr\xc5\xa1\xc4\x87anskom autoritetu vremena. Pripisana je nepriznatim vjerovanjima, zajedno sa astrologijom i ostalim oblicima divinacije i "magije". Kroz to religijsko pro\xc4\x8di\xc5\xa1\xc4\x87avanje po\xc4\x8deo je nestajati duhovni zna\xc4\x8daj do tad pridan "svetim" brojevima. Unato\xc4\x8d potiskivanju, mnogi ostaju predani vjernici i odr\xc5\xbeavaju znanje u tajnosti._NEWLINE_Primjer utjecaja numerologije na englesku literaturu nalazi se u djelu Sir Thomasa Browna "Discourse The Garden of Cyrus" iz 1658. Autor u tom djelu ilustrira zna\xc4\x8daj broja pet i relevantne matrice tog broja kroz umjetnost, prirodu i misticizam. "The Discourse" (hr. Govor) je kasni primjer utjecaja Pitagorine misli na englesku knji\xc5\xbeevnost._NEWLINE_U nekim slu\xc4\x8dajevima numerolo\xc5\xa1ke divinacije, ime i datum ro\xc4\x91enja koriste se kao sredstva analize i definicije karaktera i sklonosti osobe.\n_START_SECTION_\nKineska numerologija\n_START_PARAGRAPH_\nU Kineskoj numerologiji brojevima se pridaje druk\xc4\x8diji skup zna\xc4\x8denja, a odre\xc4\x91ene kombinacije brojeva smatraju se sretnijima od drugih. Op\xc4\x87enito, parni se brojevi smatraju sretnim, zbog vjerovanja da sre\xc4\x87a dolazi u parovima.\n_START_SECTION_\n"Numerologija" u znanosti\n_START_PARAGRAPH_\nZnanstvene teorije se ponekad nazivaju \'numerologijom\' ukoliko je njihovo osnovno nadahnu\xc4\x87e matemati\xc4\x8dko, a ne iz polja znanosti. Takva se kolokvijalna uporaba rije\xc4\x8di \'numerologija\' \xc4\x8desto koristi unutar zajednice znanstvenika, a njome se naj\xc4\x8de\xc5\xa1\xc4\x87e izra\xc5\xbeava upitna valjanost teorije._NEWLINE_Najpoznatiji primjer \'numerologije\' u znanosti uklju\xc4\x8duje slu\xc4\x8dajne sli\xc4\x8dnosti odre\xc4\x91enih velikih brojeva koje su intrigirale prominentne matemati\xc4\x8dke fizi\xc4\x8dare, kao \xc5\xa1to su Dirac, Weyl i Eddington. Te numeri\xc4\x8dke slu\xc4\x8dajnosti odnose se na vrijednosti kao \xc5\xa1to su racio starosti svemira prema atomskoj jedinici vremena, broj elektrona u svemiru, i razlika u ja\xc4\x8dini izme\xc4\x91u gravitacije i elektri\xc4\x8dne snage elektrona i protona. (\'Is the Universe Fine Tuned for Us?\', Stenger V. J. strana 3 [1])._NEWLINE_Slu\xc4\x8dajne veze me\xc4\x91u velikim brojevima i dalje fasciniraju mnoge matemati\xc4\x8dke fizi\xc4\x8dare. Primjerice, James G. Gilson izradio je \'Kvantum gravitacijsku teoriju\' dijelom osnovanu na Diracovoj hipotezi velikih brojeva.\n_START_SECTION_\nNumerologija u Bibliji\n_START_PARAGRAPH_\nNumeri\xc4\x8dke matrice za koje Ivan Panin tvrdi da se nalaze u Bibliji, ponekad se zovu biblijska numerologija.'